Տոքոս (կղզի, Իտրա)

Տոքոս(յուն․՝ Δοκός), Արղոսարոնիքոսի փոքրիկ կղզի։   Կը գտնուի Էրմիոնի Պելոպոնես եւ Իտրա ու Սփեցես կղզիներուն միջեւ նեղուցին։  Բնակիչներուն թիւը 18 է։

 Ընդհանուր տեղեկութիւններ 

 Անուանում 
Հին տարիներուն Ափերոփիա Απεροπία կը կոչուէր Փաֆսանիաս զայն այդպէս անուանած է, որովհետեւ շնորհիւ իր ռազմական դիրքին անսահման տեսարան ունի․ Ափերոփիա՝ άπειρον=անսահման, անծայր։

Տոքոս անունը առած է Բիւզանդական շրջանին, որովհետեւ Դէպի Իտրա եւ Էրմիոնի հասնելու ճամբուն վրայ կը գտնուի։

 Աշխարհագրական տուեալներ 
մինի|Տոքոս
Տոքոս լեռնային եւ ժայռոտ է։  Բարձրագոյն կէտը 308 մ․ է։  Անոր արեւելեան մասին կը գտնուին բիւզանդական - վենետիկեան բերտի մը աւերակները։  Յունաստանի Ապստամբութեան տարիներուն (1821), Իտրայի նաւատորմիղին ձմեռուան խարսխավայրը եղած է։  Կղզիին ամբողջ տարածքին ձիթենիներ կը գտնուին եւ հիւսիսային կողմը մինչեւ նորագոյն շրջանին կը գործէր ձէթի ջաղացք։  Կղզիին վրայ 1923-ին կը կառուցուի փարոսը․ ունի 23 մ․ բարձրութիւն։  
ձախից|մինի|Տոքոս

 Բնակչութիւն 
Ըստ 2011-ի մարդահամարի բնակիչները 18 են։

 Պատմական ակնարկ 
Հնագիտական պեղումները կը վկայեն թէ կղզին բնակուած է Ք․Ա․ 6-րդ հազարամեակէն․ ծովեզրին երկայնքին գտնուած են հետքեր այդ ժամանակաշրջանէն։     Միթի Քոմենի հրուանդանին մօտ գտնուոած են նախայունական շրջանի բնակավայրերու հետքեր, որոնք կը վկայեն այդ շրջանի ծովու ճամբով առեւտուրի բարգաւաճումը։  1975-ին, Տոքոսի ափերուն գտնուած է հնագոյն նաւակոծութիւնը (Ք․Ա․ 2500 - 2000)։

Բիւզանդական շրջանին, կղզիին բարձրգոյն կէտին վրայ՝ Սքինթոս ծովախորշին հիւսիս-արեւելեան մասին, բերդաքաղաք մը կը կառուցուի․ կը քանդուի արաբներէն 673-ին։

Յաջորդող դարերուն, Տոքոս հովիւներու եւ ձկնորսներու բնակավայր դարձած է։

Փաֆսանիաս, շրջապտոյտներ, գիտրէ 2․34․10  Տոքոսի նաւաբեկումը Տոքոսի փարոսը Իտրայի քաղաքապետութիւն

 Ծանօթագրութիւններ 

Ստորոգութիւն:Յունական կղզիներ
Ստորոգութիւն:Կղզիներ այբբենական կարգով
Ստորոգութիւն:Կղզիներ